
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/16/2025 8725201102 09. 04. 2025 JUDr. Dagmar Soliarová ECLI:SK:OSPP:2025:8725201102.2
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, vo veci starostlivosti o mal. dieťa: A. B., nar. XX.XX.XXXXX, bytom ako matka, zastúpený kolíznym opatrovníkom Úradom práce, sociálnych vecí a rodiny Poprad, dieťa rodičov: otec neuvedený, matka mal. C. B., nar. XX.XX.XXXX, bytom D., E. XXXX/ XX, dieťa rodičov: matka F. B., nar. XX.X.XXXX a C. B., nar. XX.X.XXXX, obaja bytom D., E. XXXX/XX, v konaní na návrh starých rodičov mal. dieťaťa o ustanovenie poručníka mal. dieťaťu, takto rozhodol: I. Súd u s t a n o v u j e starých rodičov mal. dieťaťa F. B. a C. B., za poručníkov mal. A. B., nar. XX.XX.XXXX, ktorým zároveň vymedzuje rozsah oprávnení tak, že títo sú o p r á v n e n í a p o v i n n í mal. dieťa zastupovať v bežných veciach a vo veciach zdravotnej starostlivosti, spravovať jeho majetok a dbať na pokyny súdu. II. Žiaden z účastníkov n e m á nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).

